AĠENDA

It-Tnejn, 15 ta' Ottubru, 2018 fis-6:00 p.m.

MISTOQSIJIET GĦAL TWEĠIBIET ORALI

L-ONOR.

JASON AZZOPARDI staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid jekk il-Gvern għandux xi policy dwar iż-żbir tas-siġar kemm fir-rigward l-operat tiegħu nnifsu kif ukoll bħala gwida għall-kunsilli lokali ta' Malta u Għawdex, billi spiss jaslu rapporti u jkun hemm min anke kkritika u kkummenta fil-media indipendenti li ħafna drabi ż-żbir isir b'nuqqas t'għaqal?

L-ONOR.

JASON AZZOPARDI staqsa lill-

Jista' l-Ministru jgħid jekk hux inkwetat bir-rapport li ħareġ l-Uffiċċju Nazzjonali tal-Istatistika (NSO) li juru li s-sena li għaddiet l-ispiża tal-Gvern fuq l-Ambjent naqset b'€86 miljun, biex ġiet inqas minn dik tal-2012?

L-ONOR.

JASON AZZOPARDI staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid jekk il-Gvern għandux il-ħsieb li din is-sena jipproponi li tiżdied l-età tal-irtirar tal-Imħallfin?

L-ONOR.

JASON AZZOPARDI staqsa lill-

Jista' l-Ministru jara li jinbeda l-proċess biex iż-żona tat-Tieqa ta' Wied il-Mielaħ f'Għawdex tkun iddikjarata sit ta' Natura 2000?

L-ONOR.

JASON AZZOPARDI staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid fiex wasal il-proċess biex jiġu reveduti l-pjani lokali mill-Awtorità tal-Ippjanar?

L-ONOR.

JASON AZZOPARDI staqsa lill-

B'referenza għall-Avviż fil-Gazzetta tal-Gvern datata 13 ta' Frar 2018 (7/2013/44 Advert 5/2018) għal Environmentally Friendly Cleaning Services fil-Family Park ta' Sant'Antnin, jista' l-Ministru jispjega għala saret din is-sejħa u jindika kemm hu l-budget li l-Ministeru alloka għal dan is-servizz?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid għaliex is-sejħa għall-offerti (tender) biex jitnaddaf parti mill-Wied tax-Xlendi, ġiet ikkanċellata?

Tista' tgħid min ħa d-deċiżjoni li tiġi kkanċellata?

Tista' tgħid jekk din it-tender hijiex se terġa' tinħareġ u jekk iva meta hu maħsub li ser isir dan it-tindif fil-Wied tax-Xlendi?

L-ONOR.

CHRIS SAID staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid x'inhi r-raġuni għalfejn is-servizzi tal-Pharmacy of Your Choice (POYC) f'Għawdex ma għadhomx jingħataw minn ġewwa l-binja li kienet iffinanzjata mill-Ministeru għal Għawdex u li kellha tkun iċ-Child Development Centre f'Tal-Ibraġġ ħdejn l-Isptar Ġenerali ta' Għawdex iżda beda jingħata minn binja li ġiet mikrija fi Triq l-Arċisqof Pietru Pace fir-Rabat, Għawdex?

Jista' jgħid mingħand min ġiet mikrija din il-binja u kemm qed titħallas kera tagħha fis-sena?

Kemm kienet l-ispiża biex ġiet irranġata din il-binja biex tintuża għal dan l-iskop?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid x'inhi r-raġuni għaliex f'dawn l-aħħar ġranet ġew ingaġġati security officers ta' kuntrattur privat fil-biċċerija fix-Xewkija, Għawdex meta sa ftit ilu dan ix-xogħol kien isir minn ħaddiema tal-Gvern?

Tista' tgħid jekk dan is-servizz hux qed jiġi pprovdut mill-kuntrattur 24 siegħa kuljum u jekk le għal kemm-il siegħa kuljum qed jingħata?

Tista' tgħid jekk saritx sejħa għall-offerti biex ingħata dan ix-xogħol lill-kumpanija privata u jekk iva, meta ħarġet, kemm damet miftuħa u fejn ġiet ippubblikata?

L-ONOR.

CHRIS SAID staqsa lill-

Jista' d-Deputat Prim Ministru u Ministru tas-Saħħa jgħid x'tip ta' xogħol infrastrutturali nbeda f'dawn l-aħħar ġimgħat ġewwa l-binja li kienet iffinanzjata mill-Ministeru għal Għawdex u li kellha tkun Child Development Centre f'Tal-Ibraġġ ħdejn l-Isptar Ġenerali ta' Għawdex?

Saru l-applikazzjonijiet meħtieġa mal-Awtorità tal-Ippjanar?

Ħarġu l-permessi kollha meħtieġa?

Jista' jpoġġi fuq il-Mejda tal-Kamra kopja tal-pjanti u l-permessi approvati?

Minn min qed isir ix-xogħol?

Ħarġet tender għal dan ix-xogħol li qed isir?

Meta ħarġet it-tender, fejn ħarġet u kemm damet miftuħa?

Minn min qed ikun iffinanzjat dan ix-xogħol?

Għal liema raġuni qed isir dan ix-xogħol?

L-ONOR.

CHRIS SAID staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid jekk il-mijiet ta' siġar u arbuxelli li jinsabu mħawla ġewwa l-ex miżbla tal-Qortin fix-Xagħra Għawdex humiex qed jiġu msoqqija b'mod regolari u jekk iva, kemm-il darba fil-ġimgħa qed jissaqqew matul is-sajf 2018?

L-ONOR.

CHRIS SAID staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid kemm irċieva lmenti d-Direttur Ġenerali għall-Affarijiet tal-Konsumatur fi ħdan l-Awtorità ta' Malta għall-Kompetizzjoni u għall-Affarijiet tal-Konsumatur (MCCAA) fir-rigward ta' każijiet ta' overbooking ta' titjiriet bl-ajru u dan billi jelenka l-kumpaniji konċernati u n-numru ta' ilmenti magħmula fir-rigward ta' kull kumpanija tal-ajru mill-bidu tal-2018 sakemm tiġi mwieġba din il-mistoqsija, maqsuma xahar b'xahar?

L-ONOR.

IVAN BARTOLO staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid, fil-preżent, liema huma l-proġetti l-ġodda li qegħdin fi stat ta' kostruzzjoni?

F'liema lokalitajiet jinsabu?

Għal liema kategorija qed jinbnew u kemm hemm appartamenti f'kull binja?

L-ONOR.

IVAN BARTOLO staqsa lill-

Jista' l-Ministru jgħid meta mistennija jkunu lesti u okkupati l-appartamenti l-ġodda?

L-ONOR.

IVAN BARTOLO staqsa lill-

Jista' l-Ministru jgħid minn meta ġie elett il-Gvern fl-2017, kemm-il skema ġdida ħarġet l-Awtorità tad-Djar?

Liema huma?

L-ONOR.

IVAN BARTOLO staqsa lill-

Jista' l-Ministru jgħid b'liema mod l-Awtorità tad-Djar qed tgħin lil dawk li verament għandhom bżonn?

L-ONOR.

IVAN BARTOLO staqsa lill-

Jista' l-Ministru jgħid, min kien involut fil-White Paper dwar il-kera u ma' min kienet il-konsultazzjoni?

L-ONOR.

IVAN BARTOLO staqsa lill-

Jista' l-Ministru jgħid x'inizjattivi ħarġu, fejn qed jinċentiva lill-privat biex jgħin fis-sitwazzjoni ta' Akkomodazzjoni Soċjali?

L-ONOR.

Ministru għall-Edukazzjoni u Xogħol

Jista' l-Ministru jgħid kemm ġew mislufa kotba bil-lingwa Taljana li jinsabu fil-katalogu tal-libreriji pubbliċi tagħna, tul dawn l-aħħar erba' snin?

L-ONOR.

Ministru għall-Edukazzjoni u Xogħol

Jista' l-Ministru jgħid kemm ġew mislufa kotba bil-lingwa Franċiża li jinsabu fil-katalogu tal-libreriji pubbliċi tagħna, tul dawn l-aħħar erba' snin?

L-ONOR.

Jista' l-Ministru jgħid preżentement x'xogħol qiegħed isir mill-Ministeru tiegħu f'Ġnien Duminku Mintoff f'Raħal Ġdid?

L-ONOR.

Ministru għall-Edukazzjoni u Xogħol

Jista' l-Ministru jgħid kemm ġew mislufa kotba bil-lingwa Ġermaniża li jinsabu fil-katalogu tal-libreriji pubbliċi tagħna tul dawn l-aħħar erba' snin?

L-ONOR.

L-ONOR.

Ministru għall-Affarijiet Barranin u Promozzjoni tal-Kummerċ

Jista' l-Ministru jgħid kemm kien hemm ħaddiema li rriżenjaw mill-Ministeru tul dawn l-aħħar erba' snin u jista' jindika l-iskala tagħhom?

L-ONOR.

KAROL AQUILINA staqsa lill-

Ministru għall-Intern u Sigurtà Nazzjonali

Jista' l-Ministru jgħid, sena b'sena, mis-sena 2013 sad-data li tiġi mwieġba din il-mistoqsija parlamentari, kemm-il persuna tressqet il-Qorti akkużata li ippermettiet ħanut, alloġġ, lukanda jew appartament privat biex jiġi wżat bħala post ta' laqgħa għal skop ta' prostituzzjoni jew skopijiet oħra immorali bi ksur tal-artikolu 9 tal-Ordinanza dwar il-Qirda tal-Kummerċ fil-Prostituzzjoni (Kap. 63 tal-Liġijiet ta' Malta)?

Jista' jgħid kemm-il persuna nstabet ħatja, kemm kienu nisa u kemm kienu rġiel, ta' liema nazzjonalità kienet il-persuna u x'kienet il-piena li ngħatat mill-Qorti?

Jista' jgħid kemm-il każ kien jirreferi għal ħanut, kemm-il każ kien jirreferi għal alloġġ, kemm-il każ kien jirreferi għal lukanda, kemm-il każ kien jirreferi għal appartament privat u jindika f'liema lokalità kienu jinsabu?

L-ONOR.

KAROL AQUILINA staqsa lill-

Jista' l-Ministru jgħid, sena b'sena, mis-sena 2013 sad-data li tiġi mwieġba din il-mistoqsija parlamentari, kemm-il persuna tressqet il-Qorti akkużata li tat b'kiri jew ippermettiet l-użu ta' dar jew fond għal skop ta' prostituzzjoni jew għal skopijiet oħra immorali bi ksur tal-artikolu 10 tal-Ordinanza dwar il-Qirda tal-Kummerċ fil-Prostituzzjoni (Kap. 63 tal-Liġijiet ta' Malta)?

Jista' jindika f'liema lokalità kienu jinsabu d-djar jew fondi?

L-ONOR.

KAROL AQUILINA staqsa lill-

Jista' l-Ministru jgħid, sena b'sena, mis-sena 2013 sad-data li tiġi mwieġba din il-mistoqsija parlamentari, kemm-il avviż bil-miktub ta l-Kummissarju tal-Pulizija biex sid jew persuna li għandha l-amministrazzjoni ta' dar jew lokal ieħor ta' proprjetà u li huma wżati għal skop ta' prostituzzjoni jew skopijiet oħra immorali, jieħu l-passi meħtieġa quddiem il-Qorti għall-iżgumbrament tal-persuni li jkunu qegħdin joqogħdu f'dak il-fond skont dak li jipprovdi l-artikolu 12 (1) tal-Ordinanza dwar il-Qirda tal-Kummerċ fil-Prostituzzjoni (Kap. 63 tal-Liġijiet ta' Malta)?

Jista' jgħid kemm-il persuna ġiet akkużata li naqset milli tieħu l-azzjoni mitluba mill-Kummissarju tal-Pulizija, kemm-il persuna nstabet ħatja, kemm kienu nisa u kemm kienu rġiel, ta' liema nazzjonalità kienet il-persuna u x'kienet il-piena li ngħatat mill-Qorti?

Jista' jindika f'liema lokalità kienu jinsabu d-djar jew proprjetà oħra?

L-ONOR.

KAROL AQUILINA staqsa lill-

Jista' l-Ministru jgħid, sena b'sena, mis-sena 2013 sad-data li tiġi mwieġba din il-mistoqsija parlamentari, kemm-il ordni ta l-Kummissarju tal-Pulizija biex dar, ħanut, alloġġ, lukanda, appartament jew fond ieħor jinżammu magħluqa sa ma l-Qorti tagħti sentenza skont dak li jipprovdi l-artikolu 13 tal-Ordinanza dwar il-Qirda tal-Kummerċ fil-Prostituzzjoni (Kap. 63 tal-Liġijiet ta' Malta)?

Jista' l-Ministru jgħid kemm-il każ kien jirreferi għal dar, kemm-il każ kien jirreferi għal ħanut, kemm-il każ kien jirreferi għal alloġġ, kemm-il każ kien jirreferi għal lukanda, kemm-il każ kien jirreferi għal appartament, kemm-il każ kien jirreferi għal fond ieħor u jindika f'liema lokalità kienu jinsabu?

L-ONOR.

KAROL AQUILINA staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid, sena b'sena, mis-sena 2013 sad-data li tiġi mwieġba din il-mistoqsija parlamentari, f'kemm-il każ il-Qorti ħassret liċenza dwar xi lukanda, alloġġ, ħanut jew fond ieħor jew ta' liċenzja tas-sewqan tal-ħati jew liċenzi oħra f'każ ta' kundanna għal reati taħt tal-Ordinanza dwar il-Qirda tal-Kummerċ fil-Prostituzzjoni (Kap. 63 tal-Liġijiet ta' Malta)?

L-ONOR.

KAROL AQUILINA staqsa lill-

Jista' l-Ministru jgħid kemm daħlu bastimenti Ċiniżi fil-portijiet Maltin mis-sena 2013 sad-data li tiġi mwieġba din il-mistoqsija parlamentari, maqsuma sena b'sena?

Jista' jagħti l-isem ta' kull wieħed mill-bastimenti u jekk kienx bastiment militari jew inkella bastiment ċivili?

Jista' jgħid ukoll f'liema port Malti daħal kull wieħed mill-bastimenti Ċiniżi u kemm dam?

L-ONOR.

GODFREY FARRUGIA staqsa lill-

B'referenza għall-mistoqsija parlamentari 6629, jista' l-Ministru jgħid għaliex tagħrif tant importanti ta' kemm ħarġu aggressuri mid-djar tal-vittmi ta' vjolenza domestika ma tinżammx mill-Pulizija?

L-ONOR.

GODFREY FARRUGIA staqsa lill-

Ministru għall-Finanzi

Jista' l-Ministru jgħid fid-dettal kif intefqet is-somma ta' €430 miljun li ġew mill-fondi għall-kontribuzzjonijiet tal-IIP?

L-ONOR.

GODFREY FARRUGIA staqsa lill-

Ministru għall-Edukazzjoni u Xogħol

Jista' l-Ministru jgħid jekk hux possibbli li l-kors tal-First Aid isirx obbligatorju fl-iskejjel sekondarji?

Kemm hemm għalliema u LSEs li għandhom taħriġ fl-Ewwel Għajnuna?

L-ONOR.

GODFREY FARRUGIA staqsa lill-

Deputat Prim Ministru u Ministru għas-Saħħa

B'referenza għall-investigazzjonijiet li saru fis-sena 2017 ta' CT Scan, MRI u PET Scan, jista' d-Deputat Prim Ministru u Ministru għas-Saħħa jgħid kemm tiġih tiswa lill-Gvern kull CTscan, MRI u PET Scan?

Jista' jgħid kemm kienu dawk li twettqu l-MDH, GGH u fil-privat bħala PPP?

Jekk xi wieħed minn dawn l-investigazzjonijiet ingħatat lill-privat, x'kienet ir-raġuni?

Kemm hu l-prezz imħallas mill-Gvern meta jingħata lill-privat?

L-ONOR.

GODFREY FARRUGIA staqsa lill-

Peress li l-età taħt it-18-il sena hi meqjusa bħala minuri iżda dan ma jfissirx li din il-kategorija ma jistgħux jingħataw drittijiet ċivili li jkabbar youth empowerment, minkejja li l-ġenitur jibqa' obbligat iħares l-interessi ta' uliedu, kif ġara fil-każ ta' konsulta medika u fl-età tal-kunsens għas-sess, u peress li meta sar l-abbozz dwar id-donazzjoni tal-organi, ċelloli u tessuti, l-età kienet ġiet stabbilita għal 18-il sena (sperma u ova ġew esklużi), jista' d-Deputat Prim Ministru u Ministru għas-Saħħa jgħid jekk meta niġu għal donatur tal-sperma jew ova hemmx ħsieb li l-wild, għandux ikun jaf li hu ġie ikkonċepit f'dan il-mod qabel l-età ta' 18-il sena?

Jista' jgħid jekk sarx studju?

L-ONOR.

GODFREY FARRUGIA staqsa lill-

Ministru għall-Affarijiet Barranin u Promozzjoni tal-Kummerċ

Jista' l-Ministru jgħid jekk hemmx il-ħsieb li jinbdew proċeduri fil-Ġnus Magħquda biex:

a. jittieħdu prekawzjonijiet speċjali meta gżejjer stati żgħar jiffaċjaw eskalazzjoni ta' persuni li jfittxu l-ażil;

b. jiġu limitati t-talbiet ta' min ifittex l-ażil għal wieħed li tkun ibbażata fuq safe UN signatory country u mhux għażla ta' pajjiż?

L-ONOR.

BEPPE FENECH ADAMI staqsa lill-

Ministru għall-Intern u Sigurtà Nazzjonali

Wara s-sentenza tal-Qorti Kostituzzjonali fil-każ li d-dettalji dwaru qed jingħataw separatament, deċiża fil-5 ta' Ottubru 2018, jista' l-Ministru jgħid x'qed jistenna li bħala l-Ministru responsabbli mill-Korp tal-Pulizija, jerfa' r-responsabbiltà politika għal dak li ġie deċiż u ċjoè li kien u hemm ksur tal-artikolu 2 u 6 tal-Konvenzjoni Ewropea għall-Protezzjoni tad-Drittijiet tal-Bniedem meta l-Assistent Kummissarju li d-dettalji dwaru qed jingħataw separatament ukoll, ingħata l-inkarigu li jinvestiga l-qtil tal-persuna li d-dettalji dwarha qed jingħataw separatament?

L-ONOR.

BEPPE FENECH ADAMI staqsa lill-

Jista' l-Ministru jgħid kemm kien hemm ħlas ta' overtime fil-Korp tal-Pulizija xahar b'xahar fis-sena 2017 kollha u kull xahar fis-sena 2018 minn Jannar sa Settembru 2018?

L-ONOR.

BEPPE FENECH ADAMI staqsa lill-

Jista' l-Ministru jgħid kemm saru ħlasijiet ta' extra duties lill-membri tal-Korp tal-Pulizija fis sena 2017 xahar b'xahar, u kemm saru ħlasijiet ta' extra duties xahar b'xahar minn Jannar 2018 sa Settembru 2018?

L-ONOR.

BEPPE FENECH ADAMI staqsa lill-

Jista' l-Ministru jgħid kemm hemm persuni preżentement detenuti fil-ħabs li għadhom għaddejjin bi proċeduri l-Qorti u li fil-konfront tagħhom għad ma hemmx sentenza definittiva?

L-ONOR.

BEPPE FENECH ADAMI staqsa lill-

Jista' l-Ministru jgħid kemm hemm persuni preżentement fil-Faċilità Korrettiva ta' Kordin li qed iservu sentenza ta' ħabs?

L-ONOR.

BEPPE FENECH ADAMI staqsa lill-

Jista' l-Ministru jgħid kemm kien hemm nisa fil-Faċilità Korrettiva ta' Kordin xahar b'xahar minn Jannar 2018 sa Settembru 2018?

L-ONOR.

ETIENNE GRECH staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jara li ssir inspection fuq id-dar tal-persuna li d-dettalji dwarha qed jingħataw separatament li applikat għall-post tal-Gvern peress li hija għandha kera tal-privat ta' aktar minn €400 fix-xahar?

L-ONOR.

ROBERT CUTAJAR staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid fiex kien jikkonsisti u kemm sewa x-xogħol li sar fl-aħħar xhur fuq il-Pont tal-Mistra u fl-istess waqt ipoġġi r-rapporti tal-perit fejn allura ċċertifika li l-perikli li seta kien hemm, issa ġew issorpassati?

L-ONOR.

ROBERT CUTAJAR staqsa lill-

Jista' l-Ministru jgħid x'kienet ir-raġuni li fit-triq li tagħti mix-Xemxija għat-telgħa tal-Mellieħa ngħataw biss partijiet minnha bit-tarmak meta fil-fatt jirriżulta li baqa' żoni fl-istess triq li għadhom qed jikkawżaw periklu għas-sewwieqa u ħsarat għall-vetturi li jgħaddu mill-istess triq minħabba l-ħofor li għadhom hemm?

L-ONOR.

ROBERT CUTAJAR staqsa lill-

Jista' l-Ministru jpoġġi fuq il-Mejda tal-Kamra d-dokumenti relatati ma' PC 42/15 b'rabta maż-żona Ta' Masrija u l-Bypass tal-Mellieħa?

L-ONOR.

ROBERT CUTAJAR staqsa lill-

Jista' l-Ministru jindika preżentement lil min tgħajjat il-binja fil-Mellieħa magħrufa bħala "Ir-Razzett tax -Xjaten" u jekk il-Kunsill Lokali tal-Mellieħa qattx talab lid-Dipartiment tal-Artijiet biex dan is-sit jiġi devolut lilu?

L-ONOR.

ROBERT CUTAJAR staqsa lill-

Jista' l-Ministru jgħid jekk hemmx xi talbiet/interess minn entitajiet privati jew għaqdiet mhux governattivi lid-Dipartiment tal-Artijiet dwar il-binja magħrufa bħala Forti Campbell li tinsab fil-limiti ta' Selmun?

L-ONOR.

ROBERT CUTAJAR staqsa lill-

Jista' l-Ministru jindika f'liema stadju waslet l-applikazzjoni (PA 5909 / 17 ) ta' bini ta' lukanda u appartamenti fil-Mellieħa fiż-żona li tinsab bejn Triq il-Kbira, Triq il-Fortizza u Triq in-Nases?

Jista' l-Ministru jgħid ukoll kemm kien hemm oġġezzjonijiet għal din l-applikazzjoni u jekk il-Kunsill Lokali tal-Mellieħa kienx wieħed minn dawk li formalment ressqu oġġezzjoni?

L-ONOR.

SILVIO GRIXTI staqsa lill-

Ministru għall-Edukazzjoni u Xogħol

Jista' l-Ministru jpoġġi fuq il-Mejda tal-Kamra kopja tal-Politika Nazzjonali taż-Żgħażagħ 2015 – 2020?

X'twettaq s'issa minn din il-politika nazzjonali?

L-ONOR.

SILVIO GRIXTI staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid kemm-il sentenza ta' sigħat xogħol fil-komunità ngħatat mill-ġudikatura f'dawn l-aħħar ħames snin?

X'tip ta' xogħol twettaq mill-akkużati u f'liema lokalità sar dan ix-xogħol?

L-ONOR.

SILVIO GRIXTI staqsa lill-

Jista' l-Ministru jgħid min huma dawk il-persuni li jikkwalifikaw għall-għajnuna legali?

Kemm huwa n-numru ta' avukati allokati biex jgħinu lil dawn il-persuni?

L-ONOR.

SILVIO GRIXTI staqsa lill-

Jista' l-Ministru jgħid kemm kien hemm każijiet fil-Qorti li ġew preskritti f'dawn l-aħħar ħames snin?

Fuqiex kienu jittrattaw dawn il-każijiet?

L-ONOR.

SILVIO GRIXTI staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid kemm hija kkalkulata li tiswa sodda għal kull lejl fl-Isptar Mater Dei?

L-ONOR.

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jwieġeb il-mistoqsija parlamentari 7021 u ċjoè: Jista' l-Ministru jpoġġi fuq il-Mejda tal-Kamra lista ta' kull servizz/benefiċċju soċjali li jingħata mid-dipartimenti/entitajiet tiegħu u għal kull wieħed jgħid kemm kien hemm benefiċjarji f'Settembru ta' din is-sena?

L-ONOR.

Jista' l-Ministru jwieġeb il-mistoqsija parlamentari 7018 u ċjoè: Jista' l-Ministru jgħid kemm hemm social workers jaħdmu fid-dekasteru tiegħu u jagħti l-informazzjoni skont ma' liema dipartiment/entità qed jagħmlu xogħolhom?

L-ONOR.

Jista' l-Ministru jwieġeb il-mistoqsija parlamentari 7019 u ċjoè: Jista' l-Ministru jgħid kemm inħarġu care orders mis-sena 2010 'l hawn sena b'sena (sal-aħħar ta' Settembru 2018)?

L-ONOR.

EDWIN VASSALLO staqsa lill-

Ministru għall-Intern u Sigurtà Nazzjonali

Jista' l-Ministru jgħid meta f'każ ta' emerġenza għaqda ta' żgħażagħ, jew familja, jew kull persuna oħra, jirrapportaw lill-Awtoritajiet bħall-Pulizija jew il-Protezzjoni Ċivili b'rapport li fil-premises daħlu insetti bħal żnażan li joħolqu periklu għal min jiffrekwenta l-premises, min minn dawn l-entitajiet jista' jerfa' r-responsabbiltà biex ikun jista' jneħħi dak il-periklu li jkun rapportat?

Qed insaqsi din il-mistoqsija peress li l-Mosta Girl Guides għamlu tali rapport u spiċċaw biex s'issa ma nstabet l-ebda entità tal-gvern li terfà din ir-responsabbiltà li tneħħi dawn l-insetti?

L-ONOR.

EDWIN VASSALLO staqsa lill-

Ministru għat-Trasport, Infrastruttura u Proġetti Kapitali

Jista' l-Ministru permezz ta' Transport Malta, jgħid jekk Triq Fabrizio Bartolo fil-Mosta, li hija trejqa dejqa li minnha bilkemm tgħaddi vettura, issir "one way except for un/ loading by residents" u dan ifisser li din it-trejqa tkun għalhekk aċċessibbli biss għal ftit residenti fl-istess triq?

L-ONOR.

CLAUDETTE BUTTIGIEG staqsiet lill-

B'referenza għat-tweġiba tal-mistoqsija parlamentari 6256 u 6106 peress li għadu ma qalx meta se jibda x-xogħol fuq l-imsemmija triq fl-ebda risposta, jista' l-Ministru jgħid meta fil-fatt se jibda x-xogħol?

L-ONOR.

EDWIN VASSALLO staqsa lill-

Jista' l-Ministru jgħid fil-proġett ta' twessiegħ ta' toroq, kemm-il biċċa raba' ġiet mittiefsa, bħala numru, f'kull triq?

Jista' jgħid ma' min ikkonsulta għal kull biċċa art jew raba'?

Jista' jgħid x'kontribut finanzjarju Transport Malta jew il-Ministeru spiċċa ħallas bħala kumpens?

L-ONOR.

DAVID STELLINI staqsa lill-

Peress li r-rapporteur tal-Assemblea Parlamentari tal-Kunsill tal-Ewropa dwar il-qtil ta' Daphne Caruana Galizia u l-istat tad-dritt f'Malta, huwa s-Sur Pieter Omtzigt u se jżur Malta fil-ġimgħa tat-22 ta' Ottubru u peress li l-Kunsill tal-Ewropa jinsab fi Strasburgu u huwa ddedikat fuq id-drittijiet tal-bniedem, demokrazija u stat tad-dritt u huwa d-dar tal-Qorti Ewropea għad-Drittijiet tal-Bniedem u peress li l-Prim Ministru kemm-il darba qal pubblikament li se jikkopera mal-Istituzzjonijiet Ewropej fuq dan il-qtil makabru, jista' l-Prim Ministru jikkonferma li l-Gvern se jikkopera bis-sħiħ mas-Sur Omtzigt?

Jista' jikkonferma li hu se jagħmel minn kollox biex jiżgura li r-rapporteur ikun jista' jiltaqa' ma' dawk l-uffiċjali u politiċi kollha li l-kontribut tagħhom huwa meħtieġ biex jitħejja dan ir-rapport?

L-ONOR.

SIMON BUSUTTIL staqsa lill-

Jista' l-Prim Ministru jgħid fiex jikkonsistu s-servizzi ta' konsulenza li l-individwu li d-dettalji dwaru qed jingħataw separatament qed jagħti lil Identity Malta u x'xogħol sar minnu mid-data tal-bidu tal-kuntratt sad-data ta' din il-mistoqsija?

L-ONOR.

SIMON BUSUTTIL staqsa lill-

Jista' l-Prim Ministru jpoġġi fuq il-Mejda tal-Kamra kopja tal-kuntratt li bih Identity Malta ingaġġat is-servizzi ta' konsulenza tal-individwu li d-dettalji dwaru qed jingħataw separatament?

L-ONOR.

SIMON BUSUTTIL staqsa lill-

Jista' l-Prim Ministru jgħid kemm tħallset minn Identity Malta l-persuna li isimha qed jingħata separatament mid-data meta ġiet ingaġġata sad-data ta' din il-mistoqsija u jista' jpoġġi fuq il-Mejda tal-Kamra l-invoices u riċevuti relevanti?

L-ONOR.

SIMON BUSUTTIL staqsa lill-

In vista tal-fattura (invoice) ppreżentata mill-Ministru għat-Trasport għat-tweġiba ta' mistoqsija parlamentari 7090, jista' l-Ministru jgħid min kien it-tieni passiġġier li twassal minn Sqallija għal Malta dakinhar tal-vot fl-Awtorità tal-Ippjanar dwar l-applikazzjoni numru PA/03807/17 magħruf bħala 'City Centre' u jista' jgħid ukoll għaliex kien meħtieġ li jinġieb it-tieni passiġġier?

L-ONOR.

SIMON BUSUTTIL staqsa lill-

In vista tal-fattura (invoice) ppreżentata mill-Ministru għat-Trasport għat-tweġiba ta' mistoqsija parlamentari 7090, jista' l-Ministru jgħid għaliex u fuq liema bażi ntgħażlet kumpanija Svizzera bbażata f'Ġinevra?

L-ONOR.

SIMON BUSUTTIL staqsa lill-

In vista tal-fattura (invoice) ppreżentata mill-Ministru għat-Trasport għat-tweġiba ta' mistoqsija parlamentari 7090, jista' l-Ministru jgħid għaliex ma tħallasx VAT fuq din il-fattura?

L-ONOR.

EDWIN VASSALLO staqsa lill-

Ministru għall-Ekonomija, Investiment u Negozji Żgħar

Jista' l-Ministru jgħid ladarba l-Gvern neħħa s-sistema tal-liċenzja tan-negozji, jista' l-Ministru jgħid illum xi struttura għandu l-istess Ministeru sabiex jgħinu jippjana l-ħidma tiegħu ladarba bla sistema tal-liċenzja ta' negozji u l-istess Ministru ma għandu l-ebda informazzjoni dwar x'qed jiġri fil-komunitajiet tagħna?

L-ONOR.

EDWIN VASSALLO staqsa lill-

Jista' l-Ministru jgħid fiex tikkonsisti l-ispiża tal-uffiċċju li qed imexxi l-liġi ta' negozji tal-familja?

Jista' jgħid:

a. kemm hemm nies jaħdmu f'dan l-uffiċċju;

b. fejn huwa dan l-uffiċċju;

c. x'inhu l-ispiża ta' salarji għal kull min jaħdem f'dan l-uffiċċju;

d. x'inhi l-ispiża tal-kirja ta' dan l-uffiċċju;

e. kemm hemm negozji tal-familja reġistrati ma' dan l-uffiċċju; u

f. fiex kienet tikkonsisti l-ħidma ta' dan l-uffiċċju b'risq in-negozji tal-familja?

L-ONOR.

BYRON CAMILLERI staqsa lill-

Ministru għall-Intern u Sigurtà Nazzjonali

Jista' l-Ministru jgħid kemm hemm persuni li qed jiskontaw sentenza ta' ħabs?

L-ONOR.

BYRON CAMILLERI staqsa lill-

Jista' l-Ministru jgħid kemm hemm persuni taħt il-35 sena li qed jiskontaw sentenza ta' ħabs?

L-ONOR.

BYRON CAMILLERI staqsa lill-

Jista' l-Ministru jgħid kemm hemm priġunieri li qed isegwu kors l-Università, l-MCAST jew xi entità edukattiva oħra?

L-ONOR.

SILVIO GRIXTI staqsa lill-

Ministru għall-Edukazzjoni u Xogħol

Jista' l-Ministru jagħti rendikont tal-għadd ta' studenti mill-iskejjel tal-Knisja u skejjel Indipendenti li mill-ftuħ tas-sena skolastika bdew jibbenefikaw mill-iskema ta' trasport b'xejn għall-istudenti kollha?

Jista' jgħid ukoll kemm huwa kkalkulat l-għadd ta' studenti li għalihom għadha ma nstabitx soluzzjoni biex huma wkoll ikollhom trasport b'xejn?

L-ONOR.

Ministru għall-Enerġija u Immaniġġar tal-Ilma

Jista' l-Ministru jgħid kemm kien hemm ħaddiema li applikaw jew tefgħu r-riżenja tagħhom fl-ARMS Ltd fl-aħħar sena?

Jista' jgħid x'kienu r-raġunijiet għal dawn r-riżenji?

MOZZJONIJIET

ID-DEPUTAT PRIM MINISTRU U MINISTRU GĦAS-SAĦĦA, L-ONOR.

CHRIS FEARNE, jipproponi:

Illi fis-Seduta li fiha ssir id-Dikjarazzjoni Finanzjarja għas-sena 2019 (Ordni Permanenti Nru 71 (3) (a)), din id-Dikjarazzjoni u x-Xogħol li jista' jkun konness magħha jkunu, jekk meħtieġ, eżenti mill-Ordni Permanenti Nru 9 - Interruzzjoni ta' xogħol; u li d-Dikjarazzjoni tkun ukoll eżenti mill-Ordni Permanenti Nru 49 - Limiti ta' żmien għad-diskorsi — jew minn xi riżoluzzjonijiet oħra; u

Illi minkejja kull provvediment ieħor fl-Ordnijiet Permanenti tal-Kamra u riżoluzzjonijiet oħra approvati mill-Kamra:

(l) jekk id-Dikjarazzjoni Finanzjarja ssir il-Ħamis, sew filgħodu, kif ukoll filgħaxija, isir biss xogħol tal-Gvern; u

(2) l-aġġornament ma jitteħidx.

ORDNIJIET TAL-ĠURNATA

Abbozz Nru 49 - Abbozz ta' Liġi li jemenda l-Att dwar Awtorità għas-Servizzi Finanzjarji ta' Malta (Emenda Nru 2) – Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 50 - Abbozz ta' Liġi li jemenda l-Att dwar is-Swieq Finanzjarji – Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 57 – Abbozz ta' Liġi li jemenda l-Att dwar l-Iżvilupp Sostenibbli – Tieni Qari - Ministru għall-Ambjent, Żvilupp Sostenibbli u Tibdil fil-Klima.

Abbozz Nru 56 – Abbozz ta' Liġi li jemenda l-Att dwar l-Impiegi u r-Relazzjonijiet Industrijali – Tieni Qari - Ministru għall-Affarijiet Ewropej u l-Ugwaljanza.

Abbozz Nru 59 - Abbozz ta' Liġi li jemenda diversi liġijiet dwar is-Servizzi Finanzjarji (Emenda Nru 2) – Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 60 - Abbozz ta' Liġi dwar it-Trademarks – Tieni Qari - Ministru għall-Ekonomija, Investiment u n-Negozji Żgħar.

12 ta' Ottubru 2018 SKRIVAN TAL-KAMRA

KUMITATI TAL-KAMRA

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar it-Tlieta, 16 ta' Ottubru 2018 fl-4:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

Preżentazzjoni mill-Uffiċċju tal-Awditur Ġenerali dwar ir-Rapport Annwali tal-Awditur Ġenerali għas-sena 2016.

KUMITAT GĦALL-KONSIDERAZZJONI TA' ABBOZZI TA' LIĠI

Il-Kumitat għall-Konsiderazzjoni ta' Abbozzi ta' Liġi se jiltaqa' nhar it-Tlieta, 16 ta' Ottubru 2018, fl-4.30pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 58: Abbozz ta' Liġi li jemenda l-Att dwar l-Organizzazzjonijiet Volontarji – Segretarju Parlamentari għaż-Żgħażagħ, Sport u Għaqdiet tal-Volontarjat.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 51 - Abbozz ta' Liġi li jemenda l-Att dwar l-Armi – Ministru għall-Intern u s-Sigurtà Nazzjonali.

Abbozz Nru 52 - Abbozz ta' Liġi dwar is-Servizzi ta' Impjieg u Taħriġ – Ministru għall-Edukazzjoni u x-Xogħol.

Abbozz Nru 48 – Abbozz ta' Liġi li jemenda l-Att dwar in-Negozji tal-Familja – Ministru għall-Ekonomija, Investiment u n-Negozji Żgħar.

KUMITAT PERMANENTI DWAR L-AFFARIJIET SOĊJALI

KUMITAT PERMANENTI DWAR IS-SAĦĦA

Il-Kumitat Permanenti dwar l-Affarijiet Soċjali u l-Kumitat Permanenti dwar is-Saħħa se jiltaqgħu nhar l-Erbgħa, 17 ta' Ottubru 2018 fil-4.45 pm fil-Kamra tal-Kumitati, fil-Parlament b'din l-aġenda:

Diskussjoni mal-Kummissarju gћall-Promozzjoni tad-Drittijiet ta' Persuni b'Diżordni Mentali dwar ir-Rapport Annwali 2017.

Affarijiet Oħra.

KUMITAT PERMANENTI DWAR IL-ĦATRIET PUBBLIĊI

Il-Kumitat Permanenti dwar il-Ħatriet Pubbliċi se jiltaqa' nhar l-Erbgħa, 17 ta' Ottubru 2018 fil-4.45 pm fil-Kamra tal-Kumitati fil-Parlament, il-Belt Valletta, b'din l-aġenda:

Konferma tal-Minuti.

Smigħ fir-rigward tan-nomina ta' Dr Raymond Bondin għall-ħatra ta' Ambaxxatur ta' Malta mhux residenti għall-Bulgarija.

Smigħ fir-rigward tan-nomina tas-Sur Jean Claude Galea Mallia għall-ħatra ta' Ambaxxatur ta' Malta għall-Ghana.

Smigħ fir-rigward tan-nomina ta' Dr Giovanni Xuereb għall-ħatra ta' Ambaxxatur ta' Malta għal Spanja.

KUMITAT PERMANENTI DWAR IXXOGĦOL TALKAMRA

IlKumitat Permanenti dwar ixXogħol talKamra se jiltaqa' nhar l-Erbgħa, 17 ta' Ottubru 2018 fil-5.00 pm filKamra talKumitati filParlament, ilBelt Valletta, b'din laġenda:

Affarijiet oħra.

KUMITAT PERMANENTI DWAR L-AFFARIJIET BARRANIN U EWROPEJ

Il-Kumitat dwar l-Affarijiet Barranin u Ewropej se jiltaqa' nhar it-Tlieta, 23 ta' Ottubru 2018 fl-4.30 pm fil-Kamra tal-Kumitati fil-Parlament il-Belt, b'din l-aġenda:

It-Tluq tar-Renju Unit mill-Unjoni Ewropea.

Affarijiet oħra.

12 ta' Ottubru 2018 SKRIVAN TAL-KAMRA